<classify> Akizungumza na waandishi wa habari jana kwenye ukumbi wa Idara ya Habari MAELEZO, Watimanywa alisema ingawa hakushinda, lakini anashukuru hapo alipofika.Nawashukuru Watanzania kwa kunipigia kura na kuwa mshindi wa pili anayependwa duniani, bila wao nisingefika hapo, alisema na kuongeza kuwa siri kubwa ya kufanya vizuri ni kujichanganya na warembo wengine duniani, hali iliyowavutia wengi na kumpigia kura.Alisema michuano hiyo imemfunza kuwa unapoenda kwenye mashindano kama hayo unatakiwa kuzungumza na kila mtu, na sio kujitenga peke yako.Watimanywa alisema mrembo aliyenyakua taji hilo la dunia kutoka Afrika Kusini alistahili kutwaa kwani hakubahatisha kwasababu alionekana tangu mapema kuwa alijiandaa.Alisema wala hasikitishwi kwa kushindwa kutwaa taji hilo kwa vile haikuwa bahati yake, na kwamba aliyestahili ni huyo wa Afrika Kusini, Rolene Strauss kutokana na sifa.Kuhusu kufungiwa kwa mashindano hayo, Watimanywa alisema kuna umuhimu mkubwa wa kufanyika kwa majadiliano kati ya Kamati ya Miss Tanzania na Baraza la Sanaa Tanzania BASATA kwa ajili ya kutafuta muafaka.Alisema mashindano hayo sio tu yalikuwa yanainufaisha Kamati, bali pia warembo wengi walikuwa wakipata ajira kupitia mashindano hayo.  <topic>: michezo 